Ľudovít VI. (Francúzsko)

Ľudovít VI. (* 1. december 1081, Paríž, Francúzsko – † 1. august 1137, Paríž) bol od roku 1108 francúzsky kráľ z dynastie Kapetovcov. Počas svojej vlády upevnil kráľovskú autoritu, veľa času trávil v sedle na vojenských výpravách a stal sa fundátorom mnohých kláštorov.

 Životopis 
Narodil sa ako najstarší syn Filipa I. a jeho prvej manželky Berty Holandskej. Ako desaťročný prišiel o matku, ktorú otec po osemnástich rokoch manželstva zapudil a znovu sa oženil s Bertradou z Montfortu. Údajne krásna Bertrada porodila kráľovi dvoch synov a snažila sa intrigovať proti prvorodenému synovi kráľa.Francouzští králové, str. 125

V rokoch 11091113 a 11161120 bojoval s anglickým kráľom Henrichom I. V roku 1124 odrazil útok cisára Henricha V.

Ku koncu života trpel výraznou obezitou, bez pomoci sa nedostal do sedla a často ho trápili zažívacie problémy.Francouzští králové, str. 131  Zomrel v roku 1137 na dyzentériu krátko po tom, ako dohodol svojmu synovi sobáš s akvitánskou dedičkou.

 Manželstvo a deti 
1/ ∞ 1104 Lucienne de Rochefort-Montlhéry (10881137), dcéra grófa Guida II. z Montlhéry a Rochefortu a Alžbety z Crécy. Manželstvo bolo v roku 1107 rozvedené.

2/ ∞ 4. máj 1115 Adela Savojská (* okolo 11001154), dcéra grófa Humberta I. Savojského z Maurienne a Gisely Burgundskej. Mali deväť detí:
 Filip (* 29. august 1116 – † 13. október 1131), v roku 1129 korunovaný za spolukráľa svojho otca
 Ľudovít VII. (* 1120 – † 18. september 1180), francúzsky kráľ 
 Henrich (* medzi 1121 – † 13. november 1175), biskup z Beauvais od roku 1150, arcibuskup z Reims od roku 1162
 Hugo (* okolo 1122 – † zomrel mladý)
 Róbert I. Veľký (* medzi 1124 a 1126 – † 11. október 1188), gróf z Dreux, zakladateľ rodu Dreux
 Peter (* okolo 1126 – † 1183), pán z Courtenay, zakladateľ rodu Courtenay
 Konstanzia (* okolo 1128 – † 16. august 1176) ∞
 1/ 1140 Eustach z Blois († 1153), gróf z Boulogne a vojvoda z Normandie
 2/ 1154 Raimond V. († 1194), gróf z Toulouse (odlúčenie 1166) 
 Filip (* medzi 1132 a 1133 – † 4. september 1161), v roku 1160 zvolený za parížskeho biskupa, ale úrad neprijal
 neznáme dieťa († zomrelo malé)

 Referencie 

 Iné projekty 

 Zdroj 

Kategória:Králi Francúzska
Kategória:Zakladatelia kláštorov
Kategória:Osobnosti z Paríža
Kategória:Pochovaní v bazilike Saint-Denis